*Proiect*

|  |  |  |
| --- | --- | --- |
|  |  |  |
| GUVERNUL REPUBLICII MOLDOVA  **H O T Ă R ÎR E nr.\_\_\_\_\_\_**  **din** \_\_\_\_ | | |

**Cu privire la organizarea și funcționarea Instituției medico-sanitare**

**publice „Spitalul clinic militar central al Ministerului Apărării”**

În temeiul art.7 lit.b) şi e) din Legea nr.136 din 7 iulie 2017 cu privire la Guvern (Monitorul Oficial al Republicii Moldova, 2017, nr.252, art.412), art.32 din Legea nr.98 din 4 mai 2012 privind administraţia publică centrală de specialitate (Monitorul Oficial al Republicii Moldova, 2012, nr.160-164, art.537), art.15 alin.(1) din Legea nr.162 din 22 iulie 2005 cu privire la statutul militarilor (Monitorul Oficial al Republicii Moldova, 2005, nr.129-131, art.618) și art.5 alin.(2) din Legea nr.411 din 28 martie 1995 ocrotirii sănătăţii (Monitorul Oficial al Republicii Moldova, 1995, nr.34 art.373), Guvernul

**HOTĂRĂŞTE:**

**1.** Se reorganizează prin transformare Instituția medico-militară „Spitalul clinic militar central al Ministerului Apărării” în Instituția medico-sanitară publică „Spitalul clinic militar central al Ministerului Apărării”, al cărei fondator este Ministerul Apărării.

**2.** Instituția medico-sanitară publică „Spitalul clinic militar central al Ministerului Apărării” este succesorul de drepturi și obligații al Instituției medico-militare „Spitalul clinic militar central al Ministerului Apărării”.

**3.** Disponibilizarea personalului ca urmare a reorganizării, în cazul imposibilităţii transferului acestuia, se va efectua în conformitate cu actele normative în domeniu.

**4.** Se stabilește efectivul-limită al Instituției medico-sanitare publice „Spitalul clinic militar central al Ministerului Apărării” în număr de 329 unități, cu un fond anual de retribuire a muncii conform legislației.

**5**. Se aprobă:

1) Regulamentul Instituţiei medico-sanitare publice „Spitalul clinic militar central al Ministerului Apărării”, conform anexei nr.1;

2) Structura Instituţiei medico-sanitare publice „Spitalul clinic militar central al Ministerului Apărării”, conform anexei nr.2;

3) Organigrama Instituţiei medico-sanitare publice „Spitalul clinic militar central al Ministerului Apărării”, conform anexei nr.3.

**6.** Ministerul Apărării, în termen de 3 luni de la intrarea în vigoare a prezentei hotărîri, va elabora şi va prezenta Guvernului spre aprobare Nomenclatorul serviciilor prestate de către Instituției medico-sanitare publice „Spitalul clinic militar central al Ministerului Apărării”şi tarifele pentru prestarea acestora.

**7.** Agenția Servicii Publice va opera modificările necesare în documentele de constituire la cererea titularului de drept.

**8.** Controlul asupra executării prezentei hotărâri se pune în sarcina Ministerului Apărării.

**9.** Prezenta hotărîre întră în vigoare la data publicării.

**Prim-ministru PAVEL FILIP**

Contrasemnează:

Ministrul apărării Eugeniu STURZA

Ministrul justiției Victoria IFTODI

Ministrul finanțelor Ion CHICU

Anexa nr.1

la Hotărîrea Guvernului nr.\_\_\_

din \_\_\_\_\_\_\_\_\_\_\_\_\_\_\_\_\_ 2019

**REGULAMENTUL**

**Instituţiei medico-sanitare publice„Spitalul clinic**

**militar central al Ministerului Apărării”**

**I. PREVEDERI GENERALE**

**1.** Regulamentul Instituţiei medico-sanitare publice „Spitalul clinic militar central al Ministerului Apărării” (în continuare – *Regulament*) reglementează misiunea, domeniile de competenţă, funcţiile şi drepturile Instituţiei medico-sanitare publice „Spitalul clinic militar central al Ministerului Apărării” (în continuare – *Spital*), precum şi organizarea activităţii acesteia.

**2.** Spitalul este instituție medico-sanitară publică din subordinea Ministerului Apărării, care exercită funcţia de fondator în numele Guvernului, beneficiază de toate drepturile ce decurg din calitatea de persoană juridică de drept public, care dispune de ștampilă cu Stema de Stat a Republicii Moldova, denumire în limba de stat şi conturi trezoreriale. Sediul Spitalului se află la adresa: municipiul Chișinău, strada Vasile Lupu, 32.

**3.** Spitalul îşi desfăşoară activitatea în conformitate cu prevederile Constituţiei Republicii Moldova, legile şi hotărîrile Parlamentului, decretele Preşedintelui Republicii Moldova, ordonanţele, hotărîrile şi dispoziţiile Guvernului, alte acte normative, cu tratatele internaţionale la care Republica Moldova este parte, precum şi cu prezentul Regulament.

**4.** Activitatea Spitalului în plan metodic, de control al calității asistenței medicale și de atestare a cadrelor medicale este coordonată de către Ministerul Sănătății, Muncii și Protecției Sociale.

**II. MISIUNEA, DOMENIILE DE COMPETENŢĂ,**

**FUNCŢIILE ŞI DREPTURILE SPITALULUI**

**5.** Spitalul are misiunea de fortificare a sănătății militarilor și membrilor familiilor lor, pensionarilor militari, angajaților civili, altor categorii de persoane care beneficiază de dreptul de asistentă medicală în instituțiile medico-sanitare publice ale Ministerului Apărării prin organizarea și asigurarea asistenței medicale, bazate pe tehnologii medicale de performanță și prestarea serviciilor medicale cost-eficiente şi calitative, pe timp de pace şi război.

**6.** Spitalul realizează misiunile stabilite de prezentul Regulament în următoarele domenii:

1) asistența curativ-diagnostică (staționar şi ambulator) din contul statului pentru categoria de militari;

2) asistența curativ-diagnostică (staționar şi ambulator) cu înlesniri pentru membrii familiilor militarilor prin contract;

3) acordarea suportului medical, metodic și practic punctelor medicale ale unităților militare și instituțiilor Ministerului Apărării prin antrenarea specialiștilor, instruirii efectivului, asigurarea cu materiale medico-sanitare;

4) examinarea medicală şi expertiza medico-militară;

5) colaborarea ştiinţifico-practică cu Universitatea de Stat de Medicină şi Farmacie „Nicolae Testemiţanu”, Centrele de excelenţă în medicină şi farmacie, Instituţii medico-sanitare publice din Republica Moldova şi din străinătate.

**7.** În conformitate cu domeniile de competență stabilite la punctul 6, Spitalul realizează următoarele funcţii:

1) acordă în condițiile legii asistenţă curativ-diagnostică calificată militarilor şi membrilor familiilor lor, pensionarilor militari, angajaților civili, altor categorii de persoane care beneficiază de dreptul de asistenţa medicală în instituţiile medico-sanitare publice ale Ministerului Apărării (staţionar şi ambulator);

2) asigură tratamentul (staţionar şi ambulator) şi acordă asistenţă medicală în baza contractelor de prestări servicii medicale:

3) prestează servicii medicale în cadrul asigurării obligatorii de asistenţă medicală în conformitate cu contractele încheiate cu Compania Naţională de Asigurări în Medicină, în cadrul asigurărilor medicale facultative în volumul și de calitatea prevăzută în Programul Unic, în protocoalele și ghidurile de tratament aprobate de Ministerul Sănătății, Muncii și Protecției Sociale;

4) efectuează expertiza medico-militară pentru aprecierea aptitudinii pentru serviciul militar a militarilor și altor categorii de cetățeni, cu prezentarea pentru aprobare la Comisia centrală de expertiză medico-militară a Forțelor Armate;

5) asigură suportul medical în operaţiuni de menţinere a păcii și operațiuni post conflict;

6) efectuează examenele medicale profilactice în scopul depistării precoce a maladiilor, inclusiv persoanelor condiţiile de muncă a cărora sunt legate cu factori nocivi;

7) implementează standardele şi protocoalele medicale clinice naționale și instituționale.

8) creează condiții pentru autoinstruirea personalului, perfecționarea profesională medicală continuă a lucrătorilor medico-sanitari și farmaceutici în instituțiile abilitate și contribuirea la dezvoltarea profesională a angajaților din cadrul Spitalului și unităților militare;

9) contribuie la eficacitatea asistenței medicale prin antrenarea specialiștilor Spitalului în ajutorul metodic și practic acordat punctelor medicale din unitățile militare;

10) menţine în permanenţă capacitatea de luptă şi de mobilizare a efectivului Spitalului conform sarcinilor atribuite;

11) menține și asigură respectarea regimul sanitar-epidemiologic în subunitățile Spitalului;

12) conlucrează cu alți prestatori de servicii medicale în cazul în care militarii necesită asistență medicală de urgență, precum și asigură integritatea și continuitatea tratamentului asigurat.

**8.** În vederea realizării funcțiilor sale, Spitalului are dreptul:

1) să solicite, în condițiile legii, şi să primească documente şi informaţii de la organele de specialitate ale administraţiei publice centrale, de la autorităţile publice locale, de la alte instituții medicale, referitor la starea sănătății pacientului, extrase din fișa medicală, rezultatelor de laborator și a investigațiilor efectuate în procesul acordării asistenței medicale, de la organizații şi instituții, structurile organizaționale ale Ministerului Apărării, Marelui Stat Major al Armatei Naționale, unitățile militare;

2) să prezinte fondatorului și organelor de specialitate ale administraţiei publice centrale propuneri de perfecţionare a documentelor de politici şi a proiectelor de acte normative;

3) să colaboreze cu organele de specialitate ale administraţiei publice centrale, cu organizaţii necomerciale şi cu organizaţii internaţionale cu profil medical;

4) să elaboreze proiecte de dezvoltare în domeniile de competență;

5) să posede, să utilizeze şi să administreze patrimoniul în conformitate cu obiectivele de activitate ale Spitalului şi prevederile actelor normative;

6) să acceseze fonduri de asistenţă externă;

7) să încheie, în condițiile legii, acorduri sau contracte cu persoane fizice, persoane juridice de drept public ori privat, cu furnizori/prestatori de servicii aferente activității de bază (spălătorii, alimentație, rețele de comunicații, de canalizare, telefonie etc.);

8) să înființeze comisii, grupuri de experți și alte organe consultative pentru exercitarea atribuțiilor în domeniile sale de competență;

9) să presteze servicii medicale contra plată, în baza actelor normative;

10) să dispună de alte drepturi ce decurg din prevederile prezentului Regulament şi ale actelor normative.

**III. ORGANIZAREA ACTIVITĂȚII SPITALULUI**

**9.** Conducerea Spitalului este înfăptuită în baza principiului unipersonal de către șeful Spitalului, care este numit în funcție şi eliberat din funcţie de către fondator.

**10.** Fondatorul exercită următoarele atribuții:

1) adoptă decizii și supraveghează activitatea Spitalului;

2) aprobă planurile și rapoartele de activitate ale Spitalului;

3) coordonează structura, efectivul-limită și aprobă statul de personal ale Spitalului;

4) numește în funcție și eliberează din funcție șeful Spitalului, precum și șefii adjuncți, la propunerea șefului Spitalului;

5) decide asupra altor subiecte de importanță pentru Spital, înaintate de șeful acesteia.

**12.** Șeful Spitalului:

1) organizează şi conduce activitatea Spitalului;

2) asigură coordonarea, controlul şi evaluarea activităţii în domeniile de competență atribuite Spitalului;

3) asigură executarea actelor normative și ordinelor fondatorului;

4) reprezintă Spitalul în relaţiile cu autorităţile publice, organizaţiile şi instituţiile naţionale şi internaţionale, instituţiile donatoare care asigură suport acesteia, instanţele judecătoreşti, instituţiile financiare, cu alte persoane juridice şi cu persoanele fizice;

5) prezintă fondatorului propuneri de buget, în conformitate cu legislația;

6) elaborează propuneri fondatorului privind organizarea activității Spitalului;

7) poartă răspundere personală pentru utilizarea raţională a mijloacelor financiare ale Spitalului;

8) încheie contracte cu persoane fizice şi juridice de drept privat şi public, executorii de lucrări, furnizorii de bunuri şi prestatorii de servicii, pentru asigurarea realizării funcțiilor Spitalului;

9) aprobă schema de încadrare a Spitalului,regulamentele şi planurile anuale de activitate ale subdiviziunilor din cadrul acestuia, precum şi fişele posturilor (funcției) pentru personalul Spitalului;

10) numeşte în funcţii, modifică, suspendă şi încetează raporturile de muncă cu personalul contractual al Spitalului, în condiţiile legislaţiei muncii;

11) prezintă Ministrului apărării propuneri referitor la efectiv privind încadrarea în serviciul militar, numirea în funcţii, acordarea gradelor militare, conferirea distincţiilor de stat şi celor militare şi eliberarea din serviciul militar în rezervă a militarilor prin contract din cadrul Spitalului;

12) stabileşte sarcinile şi responsabilităţile șefilor adjuncți, conducătorilor subdiviziunilor structurale ale Spitalului;

13) organizează și implementează sistemul de management financiar și control intern și poartă răspundere managerială pentru administrarea bugetului și a patrimoniului public aflat în gestiune;

14) elaborează strategia de dezvoltare și planul anual de activitate ale Spitalului și le prezintă pentru examinare și aprobare fondatorului;

15) semnează documente (ordine, cereri, demersuri, solicitări, sesizări, răspunsuri etc.) emise în scopul asigurării exercitării atribuţiilor funcţionale ce revin Spitalului;

16) asigură evaluarea calității asistenţei medicale prestate şi participă la asigurarea procesului de acreditare, la apărarea drepturilor pacienţilor şi lucrătorilor medicali;

17) acordă stimulări şi aplică sancţiuni disciplinare personalului Spitalului, în condiţiile legii;

18) deleagă în bază de procură, unele împuterniciri şi altor angajați ai Spitalului, conform obligațiilor de funcție stipulate în fișele de post/funcție;

19) exercită alte sarcini delegate de către fondator, legate de activitatea Spitalului.

**13.** Șeful Spitalului este asistat de doi șefi adjuncți, numiți în funcție și eliberați din funcție de către Ministrul apărării, la propunerea șefului Spitalului.

**14.** În absenţa șefului, atribuţiile acestuia sînt exercitate de către unul dintre șefii adjuncți, în modul și condițiile stabilite de lege.

**15.** Corespondenţa Spitalului este semnată de șeful Spitalului sau de șefii adjuncți şi persoane cu funcţii de răspundere abilitate cu acest drept prin ordin al șefului Spitalului, inclusiv cu utilizarea semnăturii electronice.

**16.** Persoanele investite cu dreptul de semnătură poartă răspundere personală pentru legalitatea, veridicitatea şi corectitudinea documentului semnat.

**17.** Șeful Spitalului este responsabil pentru toate deciziile aprobate în domeniile de activitate şi pentru activitatea subdiviziunilor.

**IV. FINANŢAREA ŞI PATRIMONIUL SPITALULUI**

**18.** Finanțarea activității Spitalului se efectuează din bugetul de stat în limita alocațiilor specificate în legea bugetară anuală, inclusiv din venituri colectate.

**19.** Spitalul își planifică activitatea economico-financiară și execută bugetul conform devizelor de venituri şi cheltuieli pentru instituțiile din cadrul asigurărilor obligatorii de asistență medicală şi a limitelor de cheltuieli ale instituțiilor publice de la bugetul de stat.

**20.** Spitalul folosește pentru desfășurarea activităților sale patrimoniul transmis în gestiune de către fondator, alte bunuri procurate și mijloacele financiare obținute pe parcursul activității.

**21.** Personalul Spitalului este salarizat în conformitate cu prevederile legislației care reglementează salarizarea angajaților în sectorul bugetar.

**22.** Înstrăinarea şi casarea mijloacelor fixe ale Spitalului se vor efectua cu acordul scris al fondatorului, conform prevederilor actelor normative.

**V. EVIDENŢA ŞI DĂRILE DE SEAMĂ**

**23.** Centrul ține evidența contabilă, întocmește și prezintă rapoarte financiare în baza Legii contabilității nr.113/2007 și în conformitate cu cadrul normativ aferent sectorului bugetar, elaborat și aprobat de către Ministerul Finanțelor.

**24.** Activitatea Spitalului este supusă controlului financiar public intern şi auditului extern în conformitate cu prevederile actelor normative.

Anexa nr.2

la Hotărîrea Guvernului nr.\_\_\_

din \_\_\_ \_\_\_\_\_\_\_\_\_\_\_\_\_\_ 2019

**STRUCTURA**

Instituţiei medico-sanitare publice „Spitalul clinic militar central

al Ministerului Apărării”

Conducerea

Serviciu resurse umane și juridică

Secție financiară

Serviciul probleme speciale

Subunități de bază:

Secție managementul calității serviciilor medicale

Secție internare

Secție chirurgie generală

*Cabinet urologic*

*Cabinet ginecologic*

Secție traumatologie

Secție infecție chirurgicală

Secție otorinolaringologie (cu saloane pentru bolnavi cu infecții purulente)

Secție chirurgie maxilo-facială și stomatologie (cu saloane pentru bolnavi cu infecții purulente)

Secție terapie generală

Secție cardiopulmonologie

Secție boli infecțioase și dermatovenerologie

Secție operații

Secție anesteziologie și terapie intensivă

Secție investigații și diagnostică

*Cabinet imagistică*

Cabinet diagnostic-ultrasonografie

Secție fizioterapie

*Cabinet de acupunctură*

Cabinet diagnostic funcțional

Cabinet oftalmologie

Cabinet diagnostic laborator (cu îndeplinirea analizelor bolnavilor cu boli infecțioase)

Laborator de anatomie patologică

Detașament medical

*Serviciu triaj*

*Serviciu chirurgie și reanimare*

*Serviciu spitalizare*

*Secție evacuare*

*Serviciu logistic*

Subunități de asigurare medicală:

Serviciu asigurare materiale medico-sanitare

*Farmacie*

*Depozit medical*

Subunități de asigurare logistică:

Serviciu asigurare alimentară și echipament

Serviciu cazare și exploatare a spațiului locativ

Serviciu asigurare tehnică

Baza de întremare și odihnă a militarilor Armatei Naționale și membrii familiilor lor